DOI: 10.14457/tu.the.2018.253
title: แผนธุรกิจโรงงานบรรจุภัณฑ์พลาสติก

description: บริษัท บี.พี. จำกัด ได้เริ่มดำเนินการธุรกิจเป็นผู้รับจ้างผลิตภัณฑ์บรรจุภัณฑ์พลาสติกเพื่อใช้ในการอุปโภคและบริโภค โดยมีความเชี่ยวชาญและชำนาญการพิเศษในด้านการใช้เครื่องจักรประเภทฉีด (Injection) ซึ่งวัตถุดิบหลักที่จะนำมาใช้ในการผลิต คือ เม็ดพลาสติก Polystyrene (PS) Polypropylene (PP) และ Polyethylene (PE) ด้วยอัตราการแข่งขันของคู่แข่งทั้งในประเทศและต่างประเทศ ทั้งในด้านต้นทุนวัตถุดิบ ค่าจ้างพนักงาน และค่าใช้จ่ายที่เพิ่มสูงขึ้นซึ่งสวนทางกับงานที่กิจการได้รับเข้ามามียอดการผลิตลดลงดังนั้น กิจการจึงได้มองหาหนทางและโอกาสในการดำเนินของธุรกิจต่อไปในอนาคตและเพื่อความยั่งยืนของบริษัท ทางกิจการเลยได้ทำการพิจารณาและเริ่มผลิตสินค้าที่ตีตราของบริษัท ซึ่งทางกิจการจะเป็นผู้ออกแบบและคิดค้นงานทุกชิ้นออกมาเป็นรูปแบบผลิตภัณฑ์แบบใหม่ โดยสินค้าที่ทางกิจการได้พิจารณาเลือกว่ามีความเหมาะสมและมีความเชี่ยวชาญพิเศษนั้นก็คือ บรรจุภัณฑ์แบบพลาสติกประเภท Food grade ขณะเดียวกันกิจการนั้นยังคงดำเนินการเป็นแบบธุรกิจขนาดเล็กและยังขาดข้อมูลที่มีประโยชน์ต่อการดำเนินธุรกิจอยู่มาก ซึ่งส่งผลกระทบให้กิจการยังคงประสบพบเจอกับปัญหาหลากหลายภาคส่วนจากการศึกษาข้อมูลโครงสร้างตลาดของอุตสาหกรรมบรรจุภัณฑ์พบว่า สัดส่วนการใช้งานบรรจุภัณฑ์ประเภทพลาสติกได้รับความนิยมมากที่สุด และรองลงมาคือบรรจุภัณฑ์กระดาษ บรรจุภัณฑ์โลหะ และบรรจุภัณฑ์แก้วตามลำดับ จากข้อมูลการใช้บรรจุภัณฑ์พลาสติกมีแนวโน้มการใช้งานเพิ่มมากขึ้นอย่างต่อเนื่อง ทั้งนี้มีการคาดการณ์จากอุตสาหกรรมอาหารในประเทศไทยว่าจะมีการเจริญเติบโตอย่างต่อเนื่องเช่นกัน ส่งผลให้มีความต้องการใช้บรรจุภัณฑ์ เพื่อมารองรับการเติบโตดังกล่าวดังนั้น แผนธุรกิจนี้จึงจัดทำขึ้นเพื่อวางแผนการขยายธุรกิจโรงงานบรรจุภัณฑ์พลาสติก เพื่อรองรับต่อความต้องการโดยมองหาโอกาสและความเป็นไปได้ โดยเริ่มจากการวิเคราะห์วิเคราะห์ปัจจัยภายนอกที่ส่งผลกระทบต่อองค์กร ทั้งในแง่บวกและแง่ลบ วิเคราะห์คู่แข่ง สภาพแวดล้อมการแข่งขัน เพื่อวางแผนกลยุทธ์ของกิจการและปัจจัยที่สำคัญต่อการดำเนินธุรกิจ เพื่อดำเนินงานและบริหารเคราะห์ธุรกิจให้เจริญเติบโตอย่างยั่งยืนต่อไปได้จากการทำสำรวจข้อมูลเชิงลึกพบว่า ปัญหาหลักที่พบคือ ความอ่อนไหวที่มีต่อราคา ความแตกต่างของบรรจุภัณฑ์ คุณภาพ การตอบสนองต่อความต้องการของสินค้าที่มีเพิ่มมากขึ้น และการบริการ ซึ่งทางกิจการได้เลือกกลุ่มลูกค้าเป้าหมายหลัก คือ Company (กลุ่มบริษัทผู้ผลิต) และกลุ่มลูกค้าเป้าหมายรอง คือ Small and Micro Community Enterprise (กลุ่มวิสาหกิจชุมชน) เพราะหลังจากการทำการวิเคราะห์ข้อมูลแล้วนั้นกลุ่มดังกล่าวมีความสามารถและศักยภาพที่ทางกิจการควรให้ความสำคัญมากที่สุดเพื่อให้สอดคล้องและตรงกับเป้าหมายและกลยุทธ์ที่กำหนดไว้การเลือกทำเลที่ตั้งทางกิจการเลือกเช่าทำเลที่ตั้งซึ่งเป็นพื้นที่เดิมตั้งแต่แรกเริ่มของกิจการเนื่องจากมีความพร้อมทั้งในด้านการจัดหาทรัพยากรต่าง ๆ ที่เหมาะสม โดยทางกิจการได้มีการจัดสรรพื้นที่ภายในโรงงาน การจัดสรรบุคลากรเพื่อให้เกิดประสิทธิภาพสูงสุดสำหรับการลงทุนเริ่มต้นในส่วนของเจ้าของได้มีการลงทุนเงินจำนวน 2,000,000 บาท ซึ่งจากการประเมินความคุ้มค่าและผลตอบแทนในการลงทุนในระยะเวลา 5 ปี พบว่ามีมูลค่าปัจจุบัน (NPV) เท่ากับ 5,885,724.61 และมีอัตราผลตอบแทนภายใน (IRR) ร้อยละ 6 หากเมื่อมองกิจการในระยะยาว ผลตอบแทนก็เป็นที่น่าพึงพอใจ นอกจากนี้ยังมีการจำลองสถานการ์ทั้งดีเยี่ยมและสถานการณ์เลวร้ายของกิจการ เพื่อเป็นการป้องกันความเสี่ยงเบื้องต้น เพื่อให้ผู้บริหารได้มีการปรับเปลี่ยนแผลกลยุทธ์สำหรับการดำเนินกิจการต่อไปได้ดีและอย่างยั่งยืนในอนาคตสุดท้ายจากการวิเคราะห์ข้อมูลและการวางแผนกลยุทธ์สำหรับการดำเนินงานของกิจการในส่วนต่าง ๆ กิจการได้มีการวิเคราะห์เหตุภาวะฉุกเฉินที่มีโอกาสที่จะเกิดขึ้นหากกลยุทธ์ที่ดำเนินการได้ผลลัพธ์ไม่ตรงตามเป้าหมาย เพื่อเป็นการพิสูจน์ว่าธุรกิจโรงงานบรรจุภัณฑ์พลาสติก บริษัท บี.พี.จำกัด มีความสามารถและศักยภาพที่จะบรรลุวัตถุประสงค์ของการดำเนินกิจการ หากเกิดเหตุการณ์ต่าง ๆ ก็พร้อมจะเผชิญและพร้อมที่จะรับมือเพื่อหาแนวทางแก้ไขให้ผ่านพ้นวิกฤตการณ์ไปได้